pythainlp/thai-wiki-dataset-v3 huggingface dataset:
นักเดินแบบ

นักเดินแบบ (คำว่า model ในภาษาอังกฤษมาจากศัพท์ภาษาฝรั่งเศสยุคกลาง modelle) เป็นอาชีพอย่างหนึ่ง โดยใช้หน้าตาและรูปร่างในการนำเสนอผลงานทางด้านแฟชั่นและศิลปะสู่สาธารณชน โดยส่วนใหญ่มักจะเดินแบบในงานแสดงแฟชั่นหรือถ่ายแบบแฟชั่น โฆษณาต่าง ๆ คำว่า model ในความหมายนี้ยังมีคำแปลว่า นายแบบ (male model) หรือนางแบบ (female model)
ยังมีคำที่เกี่ยวข้อง คือ "โมเดลลิง" (modelling โดยที่แบบอเมริกันสะกดว่า modeling) ซึ่งหมายถึง กิจกรรมของโมเดลหรือการทำงานเป็นนายแบบหรือนางแบบ และคำว่า "พริตตี้" (pretty) ซึ่งหมายถึง นางแบบสินค้า
== อ้างอิง ==
== ดูเพิ่ม ==
พริตตี้
อาชีพ
แฟชั่น
นายแบบ
นางแบบ
แนนซี เรแกน

แนนซี เดวิส เรแกน (ชื่อเดิม แอนน์ ฟรานเชส รอบบินส์; 6 กรกฎาคม พ.ศ. 2464 – 6 มีนาคม พ.ศ. 2559) เป็นภริยาของประธานาธิบดีคนที่ 40 แห่งสหรัฐอเมริกา คือ ประธานาธิบดีโรนัลด์ เรแกน และเป็นสุภาพสตรีหมายเลขหนึ่งของสหรัฐอเมริกา เสียชีวิตจากภาวะหัวใจล้มเหลว
แนนซี่ เรแกน เกิดในวันที่ 6 กรกฎาคม พ.ศ. 2464 ที่นิวยอร์กซิตี้ เป็นบุตรีของ เคเนท ซีมัวร์ โรบินและอีดิท ลักเกตต์ จบการศึกษาที่สมิทธ์คอลเลจในแมสซาชูเซตส์ในปีค.ศ. 1943 ในด้านภาษาอังกฤษและการแสดง
ต่อมาเป็นนักแสดงที่มีผลงานหลากหลายเรื่องเช่น Lute Song (1946), The Doctor and the Girl (1949), Shadow on the wall (1950), Donovan's Brain (1953) เป็นต้น ต่อมาได้พบกับโรนัลด์ เรแกนซึ่งในขณะนั้นยังเป็นนักแสดง และแต่งงานในวันที่ 4 มีนาคม ค.ศ. 1952 มีลูก 2 คนคือ แพทตี้ เดวิส และรอน เรแกน
ต่อมาในปี 1967 เธอได้มีส่วนช่วยโรนัลด์ เรแกนในการหาเสียงจนได้ตำแหน่งผู้ว่าการรัฐแคลิฟอร์เนีย เธอจึงได้รับตำแหน่งสุภาพสตรีหมากเลข 1 แห่งรัฐแคลิฟอร์เนียไปโดยปริยาย จนหนังสือพิมพ์ลอสแอนเจลิสไทมส์ยกย่องให้เธอเป็นผู้หญิงแห่งปี และเธอช่วยทำให้โรนัลด์ เรแกนชนะในสมัยที่ 2 ในปีค.ศ. 1970 และหมดวาระในปีค.ศ. 1975
หลังจากที่โรนัลด์ เรแกน หมดวาระจากตำแหน่งผู้ว่าการรัฐแคลิฟอร์เนียแล้ว ก็เข้าสู่การสมัครชิงตำแหน่งประธานาธิบดีแห่งสหรัฐอเมริกาในปี 1976 โดยในการแข่งขันภายในพรรครีพับลิกัน โรนัลด์ เรแกนต้องแข่งกับเจอรัลด์ ฟอร์ด โดยในการเลือกตั้งปีนั้นเธอและเบ็ตตี ฟอร์ดซึ่งเป็นภริยาของเจอรัลด์ ฟอร์ด ต่างช่วยกันหาเสียงให้กับสามีของตน และผลคือปีนั้นเรแกนแพ้ให้กับเจอรัลด์ ฟอร์ดเป็นตัวแทนพรรคแข่งกันกับจิมมี่ คาร์เตอร์จากพรรคเดโมแครต
ต่อมาในปีค.ศ. 1980 ในการลงสมัครชิงตำแหน่งประธานาธิบดีในครั้งที่ 2 โรนัลด์ เรแกนชนะเป็นประธานาธิบดีคนที่ 40 และแนนซี่ เรแกนเป็นสุภาพสตรีหมายเลขหนึ่งแห่งสหรัฐอเมริกา และสามารถรักษาตำแหน่งในสมัยที่ 2 ได้ในปีค.ศ. 1984
ในระหว่างตำแหน่งแนนซี่ เรแกนมีส่วนสำคัญในการปรับปรุงส่วนต่างๆ ทำเนียบขาว, จัดตั้งแคมเปญ "Just Say No" รณรงค์ต่อต้านยาเสพติดในวัยรุ่นซึ่งทำให้อัตราการติดยาเสพติดในวัยรุ่นลดลงอย่างเห็นได้ชัด เป็นต้น
ในเดือนตุลาคม ปีค.ศ. 1987 เธอตรวจพบมะเร็งเต้านมข้างซ้ายจากการตรวจแมมโมแกรม และเข้ารับการผ่าตัดในวันที่ 17 ตุลาคมในปีเดียวกัน หลังจากนั้น 10 วันแม่ของเธอเสียชีวิตจากโรคหลอดเลือดสมอง หลังจากการผ่าตัด ทำให้ผู้หญิงหลายคนทั่วสหรัฐฯ เข้าตรวจมะเร็งเต้านมเช่นเดียวกับเธอ
หลังจากหมดวาระในปีค.ศ. 1989 เธอได้ก่อตั้งมูลนิธีแนนซี่ เรแกน
โรนัลด์ เรแกนตรวจพบว่าเป็นโรคอัลไซเมอร์ ในปีค.ศ. 1994 แนนซี่ได้มีส่วนร่วมก่อตั้งสถาบันวิจัยโรนัลด์และแนนซี่ เรแกนในปีค.ศ. 1995
สุภาพสตรีหมายเลขหนึ่งของสหรัฐอเมริกา
ผู้ได้รับอิสริยาภรณ์เหรียญแห่งอิสรภาพของประธานาธิบดี
บุคคลจากนครนิวยอร์ก
บุคคลจากรัฐแมริแลนด์
บุคคลจากรัฐแคลิฟอร์เนีย
ผู้รอดชีวิตจากมะเร็งเต้านม
ผู้เขียนอัตชีวประวัติชาวอเมริกัน
ตระกูลเรแกน
ซีอีโอ ซิตี

ซีอีโอ ซิตี (CEO CITY) เป็นเกมแบบบริหารการสร้างเมือง พัฒนาโดยคนไทย โดยค่ายเกม ไซเบอร์ แพลย์เน็ต มีลักษณะคล้ายคลึงกับเกม ซิมซิตี ในเกมนี้เป็นเกมสร้างเมืองของผู้ว่า ซีอีโอ ที่ผู้เล่นสามารถเลือกการสร้างเมือง 1 ใน 12 จังหวัด
== กติกา ==
ผู้เล่นจะต้องเลือกจังหวัด 1 ใน 12 จังหวัดที่ต้องการเล่นตามด้านล่างต่อไปนี้
=== จังหวัดที่สามารถเลือกเล่นในเกม ===
เชียงใหม่
เชียงราย
ขอนแก่น
นครราชสีมา
สุพรรณบุรี
พระนครศรีอยุธยา
จันทบุรี
ชลบุรี
สงขลา
กระบี่
กาญจนบุรี
เพชรบุรี
จากนั้นจึงเลือกเดือน และปีที่ต้องการเริ่มเล่น และเลือกระดับในการเล่น โดยมี 3 ระดับ และ 3 ระดับจะได้รับเงินในการพัฒนาจังหวัดแตกต่างกัน
Easy จะได้รับงบประมาณ 100,000 บาท
Normal จะได้รับงบประมาณ 75,000 บาท
Hard จะได้รับงบประมาณ 50,000 บาท
จากนั้น จะเข้าสู่หน้าหลักของการเล่นเกม ผู้เล่นควรจะสร้างถนนขึ้นมาก่อน เพราะจะต้องสร้างสิ่งก่อสร้างต่างๆ ติดถนนด้วย สิ่งก่อสร้างที่ไม่ติดถนน อีกไม่นานก็จะถูกทำลายไป ส่วนการทำลายสิ่งก่อสร้างด้วยตนเองนั้น ให้คลิกที่ปุ่มทำลาย แล้วคลิกเมาส์ซ้าย สิ่งก่อสร้างนั้นก็จะถูกทำลาย
ผู้เล่นควรจะก่อสร้างสิ่งก่อสร้างมาตรฐานหลักๆ ขึ้นมาก่อน เช่น สถานีดับเพลิง สถานีตำรวจ โรงเรียน โรงพยาบาล ฯลฯ เพื่อให้ค่าความนิยมสูงขึ้น นอกจากนี้ ในตัวจังหวัดจะมีผลิตภัณฑ์ OTOP ให้เลือกขายกว่า 100 ชนิด วิธีการสร้างผลิตภัณฑ์ OTOP เพื่อส่งออกไปยังต่างจังหวัด หรือใช้ภายในจัหวัด คือต้องสร้างสถานที่ที่ผลิตวัตถุดิบของผลิตภัณฑ์นั้นๆ ขึ้นมาก่อนให้ได้ตามปริมาณที่โรงงานต้องการ จากนั้นจึงส่งไปให้โรงงานที่ใช้วัตถุดิบชนิดนั้นๆ ในการผลิตสินค้า
== แหล่งข้อมูลอื่น ==
ข้อมูลเกมซีอีโอซิตี
วิดีโอเกมจำลอง
วิดีโอเกมที่พัฒนาขึ้นในประเทศไทย
เกมของไซเบอร์ แพลย์เน็ต
เคลย์ ไอเคน

เคลย์ ไอเคน (Clay Aiken) เกิดเมื่อวันที่ 30 พฤศจิกายน ค.ศ. 1978 เป็นนักร้องเพลงป็อปชาวอเมริกัน เริ่มต้นจากการเข้าประกวดในรายการอเมริกันไอดอลในปี 2003 โดยเป็นรองชนะเลิศ ไอเคนเป็นนักร้องชายจากรายการนี้ที่ประสบความสำเร็จที่สุด
เขาออกผลงานชุดแรก “Measure Of A Man” ในปี 2003 และสามารถขึ้นอันดับ 1 บิลบอร์ดบนชาร์ทอัลบั้ม และยังทำสถิติเป็นอัลบั้มของศิลปินเดียวที่มียอดขายสัปดาห์ในแรกสูงที่สุดในรอบ 10 ปี และยังมีผลงานอีกหลายอัลบั้ม
นอกจากนี้เขายังได้รับการแต่งตั้งให้เป็นทูตพิเศษของยูนิเซฟ อีกด้วย
ไอเคนยอมรับว่าตนเองเป็นเกย์ หลังจากให้สัมภาษณ์นิตยสาร People
== ผลงานอัลบั้ม ==
Measure of a Man (2003)
Merry Christmas with Love (2004)
A Thousand Different Ways (2006)
All Is Well (2006)
On My Way Here (2008)
== อ้างอิง ==
ชายรักร่วมเพศชาวอเมริกัน
นักร้องอเมริกันที่มีความหลากหลายทางเพศ
บุคคลจากรัฐนอร์ทแคโรไลนา
ณรงค์ หนานโฮ๊ะ นิยมไทย

นายณรงค์ หนานโฮ๊ะ นิยมไทย (ชื่อรอง หนานโฮ๊ะ) หรือที่รู้จักกันในนาม "หนานโฮ๊ะ" อดีตผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม ในรัฐบาลนายชวน หลีกภัย อดีตสมาชิกสภาผู้แทนราษฎรจังหวัดเชียงใหม่ หลายสมัย นักจัดรายการวิทยุ ผู้สื่อข่าวท้องถิ่น ที่นำเสนอข่าวในรูปแบบภาษาถิ่นเหนือ (คำเมือง)
== ประวัติ ==
นายณรงค์ นิยมไทย เกิดเมื่อวันที่ 3 เมษายน พ.ศ. 2486 เป็นบุตรของนายพลอย นางสุคำ นิยมไทย เขาจบการศึกษาชั้นมัธยมศึกษาตอนต้น จากศูนย์บริการการศึกษานอกโรงเรียนอำเภอสันทราย (กศน.)
ปัจจุบันนายณรงค์ พักอาศัยอยู่ที่ตำบลสันกลาง อำเภอสันกำแพง จังหวัดเชียงใหม่
== งานการเมือง ==
นายณรงค์ เคยเป็น สจ. 3 สมัย รวม 15 ปี ต่อมาเข้าสู่งานการเมืองระดับชาติโดยลงสมัครรับเลือกตั้งในปี พ.ศ. 2529 สังกัดพรรคชาติไทย รวมทีมกับนายสุรพันธ์ ชินวัตร และนางเยาวลักษณ์ ชินวัตร แต่เขาและนางเยาวลักษณ์ไม่ได้รับเลือกตั้ง ต่อมาเขาได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ ในการเลือกตั้งในเดือนมีนาคม พ.ศ. 2535 ต่อมาได้รับเลือกสมัยที่สอง ในการเลือกตั้งในเดือนกันยายน พ.ศ. 2535 แต่ในการเลือกตั้ง พ.ศ. 2539 เขาไม่ได้รับเลือกตั้ง
ต่อมาในการเลือกตั้ง พ.ศ. 2544 จึงย้ายมาสังกัดพรรคความหวังใหม่ แต่ไม่ได้รับการเลือกตั้ง โดยได้คะแนนเป็นรองนายยงยุทธ สุวภาพ จากพรรคประชาธิปัตย์ นายทวีศักดิ์ สุภาศรี จากพรรคไทยรักไทย และนายเจริญ เชาวน์ประยูร อดีต ส.ส. จากพรรคราษฎร ซึ่งต่อมาพรรคความหวังใหม่ได้ยุบรวมเข้ากับพรรคไทยรักไทย ต่อมาในปี พ.ศ. 2547 นายณรงค์ก็ได้ลาออกจากพรรคไทยรักไทย และลงสมัครรับเลือกตั้งในการเลือกตั้งนายกองค์การบริหารส่วนจังหวัดเชียงใหม่ แต่ไม่ได้รับเลือกตั้ง โดยได้คะแนนเป็นลำดับที่ 4 ได้คะแนน 54,516 คะแนน
ในปีเดียวกันเขาย้ายไปสังกัดพรรคประชาธิปัตย์ พรรคชาติไทย พรรคมหาชน และสุดท้ายจึงย้ายมาร่วมงานการเมืองกับนายชูวิทย์ กมลวิศิษฎ์ และได้รับแต่งตั้งเป็นกรรมการบริหารพรรคต้นตระกูลไทย และเป็นผู้อำนวยการการเลือกตั้งในส่วนของภาคเหนือ แต่ไม่นานพรรคต้นตระกูลไทยก็ยุบไปรวมกับพรรคชาติไทย จากนั้นในการเลือกตั้ง พ.ศ. 2548 นายณรงค์ จึงได้ลงสมัครรับเลือกตั้ง ส.ส.เชียงใหม่ เขต 4 ในนามพรรคความหวังใหม่ และได้รับมอบหมายให้เป็นผู้อำนวยการเลือกตั้งของพรรคอีกด้วย แต่ก็ไม่สามารถเอาชนะผู้สมัครจากพรรคไทยรักไทยได้
นายณรงค์ นิยมไทย เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลนายชวน หลีกภัย (ครม.50) ปฏิบัติหน้าที่ประจำตัว นายปรีชา มุสิกุล รัฐมนตรีช่วยว่าการฯ
นายณรงค์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535
== เครื่องราชอิสริยาภรณ์ ==
== อ้างอิง ==
บุคคลจากอำเภอสันกำแพง
นักจัดรายการวิทยุชาวไทย
นักการเมืองไทย
สมาชิกสภาผู้แทนราษฎรจังหวัดเชียงใหม่
พรรคชาติไทย
พรรคราษฎร (พ.ศ. 2529)
พรรคประชาธิปัตย์
พรรคความหวังใหม่
พรรคมหาชน
พรรคไทยรักไทย
พรรคต้นตระกูลไทย
บุคคลจาก กศน.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.ช.
คริตกะจ๋า บ้าสุดสุด

ภาพยนตร์เรื่อง คริส กะ จ๋า บ้าสุด...สุด มีชื่ออย่างอื่นว่า Valentine ออกฉายในปี พ.ศ. 2551 กำกับโดย กรันย์ คุ้มอนุวงศ์ ทำรายได้รวมที่ 20 ล้านบาท
== นักแสดง ==
ชาคริต แย้มนาม แสดงเป็น เก่งฉกาจ
ณัฐฐาวีรนุช ทองมี แสดงเป็น แพร
พงษ์พันธ์ เพชรบัณฑูร แสดงเป็น กาย
ปกฉัตร เทียมชัย แสดงเป็น ใบตอง
เนาวรัตน์ ยุกตะนันท์ แสดงเป็น วอดก้า
ศรีพรรณ ชื่นชมบูรณ์ แสดงเป็น ไซอิ๋ว
เฉลิม ปานเกิด (เจี๊ยบ เชิญยิ้ม) แสดงเป็น ชาติ
เฉลิมพล ทิฆัมพรธีรวงศ์ แสดงเป็น โกโก้
== อ้างอิง ==
== แหล่งข้อมูลอื่น ==
เว็บไซต์ทางการ 
ภาพยนตร์ไทย
ภาพยนตร์ที่ออกฉายในปี พ.ศ. 2551
ปัญญา

ปัญญา (ปญฺญา, จาก ป- อุปสรรค + ญา ธาตุ (รู้) + -กฺวิ ปัจจัยนามกิตก์) แปลว่า ความรอบรู้, ความรู้ทั่ว หมายถึงความฉลาดเกิดแต่เรียนและคิด, Wisdom, sapience หรือ sagacity) หมายถึงความสามารถในการคิดและกระทำโดยใช้ความรู้, ประสบการณ์, ความเข้าใจ, สามัญสำนึก และ การเข้าใจทะลุปรุโปร่ง ปัญญามักเกี่ยวข้องกับลักษณะต่าง ๆ เช่น การตัดสินโดยไม่เอนเอียง, ความเห็นอกเห็นใจ, การรู้ตนเองผ่านการทดลอง, การบรรลุอยู่เหนือตน และ การไม่ยึดติด ไปจนถึงกับ คุณธรรม เช่น จริยธรรมและการทำเพื่อผู้อื่น
มีคำนิยามถึงปัญญาอยู่หลายแบบ บ้างมีการพยายามศึกษาลักษณะเฉพาะของปัญญาที่ต่างจากสิ่งอื่น
==อ้างอิง==
โรซา ลุคเซิมบวร์ค

โรซา ลุคเซิมบวร์ค (Rosa Luxemburg; Róża Luksemburg; 5 มีนาคม ค.ศ. 1871 – 15 มกราคม ค.ศ. 1919) เป็นชาวโปแลนด์ที่เป็นนักทฤษฎีมาร์กซิสต์ นักปรัชญา นักเศรษฐศาสตร์ และนักเคลื่อนไหวต่อต้านสงคราม และนักปฏิวัติสังคมนิยมซึ่งได้กลายเป็นพลเมืองสัญชาติเยอรมัน เมื่ออายุ 28 ปี เธอได้เป็นสมาชิกของพรรคสังคมประชาธิปไตยในราชอาณาจักรโปแลนด์และลิทัวเนีย (SDKPiL), พรรคประชาธิปไตยสังคมแห่งเยอรมนี (SPD), พรรคสังคมประชาธิปไตยอิสระเยอรมนี (USPD) และพรรคคอมมิวนิสต์แห่งเยอรมนี (KPD)
ในปี ค.ศ. 1915 ภายหลังจากพรรค SPD ได้สนับสนุนเยอรมันในการเข้าร่วมสงครามโลกครั้งที่หนึ่ง เธอและคาร์ล ลีบค์เน็คท์ร่วมกันก่อตั้งสันนิบาติสปาร์ตาคัส (Spartakusbund) โดยมีจุดประสงค์เพื่อต่อต้านสงคราม ซึ่งภายหลังได้กลายเป็นพรรค KPD ในช่วงการปฏิวัติพฤศจิกายน เธอได้ร่วมก่อตั้งหนังสือพิมพ์ที่ชื่อว่า Die Rote Fahne ("ธงสีแดง") ซึ่งเป็นสื่อหลักสำคัญของขบวนการสปาตาคิสต์
เธอได้พิจารณาว่าการก่อการกำเริบสปาตาคิสต์ ในเดือนมกราคม ค.ศ. 1919 นับเป็นความผิดพลาด แต่ก็ได้สนับสนุนให้เป็นเหตุการณ์ที่เปิดเผย รัฐบาลของพรรคประชาธิปไตยสังคมนิยมที่มีเสียงข้างมากของฟรีดริช เอเบิร์ทได้ทำการกวาดล้างการก่อกบฏและสปาร์ตาคุสบูนด์โดยส่งกองกำลังไฟร์คอรพ์ (กลุ่มกองกำลังกึ่งทหารที่รัฐบาลให้การสนับสนุนซึ่งประกอบไปด้วยทหารผ่านศึกในสงครามโลกครั้งที่หนึ่ง) ทหารไฟร์คอรพ์ได้เข้าจับกุมและประหารชีวิตอย่างรวบรัดต่อลุคเซิมบวร์คและลีบค์เน็คท์ ในช่วงการก่อกบฏ ร่างของลุคเซิมบวร์คถูกโยนลงในคลองลันด์เวร์ (Landwehr) ในกรุงเบอร์ลิน
เนื่องจากเธอได้ชี้ให้เห็นถึงคำวิพากษ์วิจารณ์ต่อทั้งพวกเลนินลิสต์และโรงเรียนประชาธิปไตยสังคมปานกลางของสังคมนิยม ลุคเซิมบวร์คได้มีการตอบรับค่อนข้างสับสนในหมู่นักวิชาการและนักทฤษฏีของการเมืองฝ่ายซ้าย  อย่างไรก็ตาม ลุคเซิมบวร์คและลีบค์เน็คท์ได้รับการยกย่องอย่างกว้างขวางในฐานะมรณสักขีพยานคอมมิวนิสต์โดยเยอรมนีตะวันออกที่มีระบอบคอมมิวนิสต์ สำนักงานสหพันธรัฐเพื่อการคุ้มครองรัฐธรรมของเยอรมันได้จดบันทึกว่า การเคารพบูชาต่อโรซา ลุคเซิมบวร์คและคาร์ล ลีบค์เน็คท์ได้เป็นประเพณีที่สำคัญของพวกเยอรมันฝ่ายซ้ายสุดโต่ง
== อ้างอิง ==
นักปรัชญา
บุคคลจากจังหวัดลูบลิน
นักปรัชญาชาวยิว
นักปรัชญาชาวเยอรมัน
สมาชิกพรรคสังคมประชาธิปไตยเยอรมนี
นักลัทธิคอมมิวนิสต์
ลัทธิมากซ์
บุคคลที่เคยนับถือศาสนายูดาห์
ชาวเยอรมันเชื้อสายยิว
ชาวยิวโปแลนด์
ชาวเยอรมันที่ถูกประหารชีวิต
องค์บาก 2

องค์บาก 2 (Ong Bak 2) เป็นภาพยนตร์ศิลปะการต่อสู้ ที่นำแสดงโดย ทัชชกร ยีรัมย์  เป็นภาพยนตร์ภาคต่อของ องค์บาก ของสหมงคลฟิล์ม ซึ่งกำกับโดยปรัชญา ปิ่นแก้ว ที่ประสบความสำเร็จเป็นอย่างสูงในตลาดต่างประเทศ
ภาพยนตร์กำกับโดย ทัชชกร ยีรัมย์ ร่วมกับผู้กำกับและการสนับสนุนของ พันนา ฤทธิไกร โดยมีการนำศิลปะการต่อสู้ของไทย มาผสมผสานกับศิลปะการแสดงโขน  เริ่มถ่ายทำตั้งแต่เดือนมีนาคม พ.ศ. 2550 มีกำหนดออกฉายช่วงต้นปี พ.ศ. 2551  แต่ภาพยนตร์ประสบปัญหาเนื่องจากเปลี่ยนผู้ควบคุมงานซึ่งเดิมคือ แวว ยีรัมย์ และ ธรัช ศุภโชคไพศาล ซึ่งเป็นผู้ร่วมก่อตั้งไอยราฟิล์มออก จึงทำให้เกิดปัญหาของการควบคุมงาน และปัญหาความล่าช้าในการถ่ายทำ และใช้งบประมาณบานปลาย  จนต้องหยุดการถ่ายทำ  และเกิดความขัดแย้งระหว่าง จาพนม ยีรัมย์ กับ ปรัชญา ปิ่นแก้ว และบริษัท สหมงคลฟิล์ม จนต้องมีการเจรจาไกล่เกลี่ยกันหลายครั้ง
ได้เปิดตัวในวันที่ 2 ธันวาคม พ.ศ. 2551 และมีกำหนดการฉายอย่างเป็นทางการ ในประเทศไทย วันที่ 5 ธันวาคม พ.ศ. 2551 ทำรายได้รวมในประเทศไทย 101 ล้านบาท วีซีดีและดีวีดีวางจำหน่าย วันที่ 26 มีนาคม พ.ศ. 2552
== เรื่องย่อ ==
เหตุการณ์เกิดขึ้นในรัชกาลสมเด็จพระบรมราชาธิราชที่ 2 "เทียน" (ทัชชกร ยีรัมย์) บุรุษผู้ถือกำเนิดมาพร้อมกับคำทำนายที่ว่า "จะเติบโตกาย ใต้วังวนแห่งคมดาบและกลิ่นคาวเลือด" เข่าเป็นหอก ศอกเป็นดาบ ทุกส่วนของร่างกายใช้เป็นสรรพาวุธสยบคู่ต่อสู้ให้พ่ายแพ้ไร้ข้อต่อรอง โดยการสอนของ "เชอนัง" (สรพงศ์ ชาตรี) หัวหน้ากองโจรผาปีกครุฑผู้ยิ่งใหญ่ที่ช่วยเทียนไว้จากตลาดการค้าทาส และสอนทุกศาสตร์ให้โดยหวังให้สืบทอดตำแหน่งหัวหน้ากองโจรต่อไป แต่สิ่งเดียวที่เทียนต้องการ คือการเปิดสังเวียนเลือดล้างเลือด ล้างแค้นให้ผู้เป็นพ่อ "ออกญาสีหเดโช" (สันติสุข พรหมศิริ) ที่ต้องตายอย่างทุกข์ทรมาณโดยฝีมือของ "พระยาราชเสนา" (ศรัณยู วงษ์กระจ่าง)
== นักแสดง ==
== รางวัลในประเทศไทย ==
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป
== อ้างอิง ==
== แหล่งข้อมูลอื่น ==
เรื่องย่อ องค์บาก 2  จาก Tonyjaa.blog.fr
องค์บาก 2 จาก ThaiCinema
ภาพยนตร์ไทย
ภาพยนตร์ศิลปะการต่อสู้
ภาพยนตร์มวยไทย
ภาพยนตร์ที่ออกฉายในปี พ.ศ. 2551
ภาพยนตร์ซีรีส์
ภาพยนตร์ปฐมบท
ภาพยนตร์ภาคต่อ
ภาพยนตร์โดยสหมงคลฟิล์ม
น้ำหอมมนุษย์

น้ำหอมมนุษย์ เป็นภาพยนตร์ที่ฉายในปี พ.ศ. 2549 ออกฉายในประเทศเยอรมนีเมื่อวันที่ 14 กันยายน พ.ศ. 2549 ส่วนในประเทศไทย 4 มกราคม พ.ศ. 2549  กำกับการแสดง และเขียนดนตรีประกอบโดย Tom Tykwer ตัดต่อโดย  Alexander Berner  สร้างจากนวนิยายภาษาเยอรมันเรื่อง Das Parfum เขียนโดย Patrick Süskind  ที่ตีพิมพ์ตั้งแต่ปี พ.ศ. 2528 ได้รับความนิยม ได้รับการแปลเป็นภาษาต่างๆ กว่า 20 ภาษาทั่วโลก รวมทั้งภาษาไทย แปลโดย "สีมน" ใช้ชื่อว่า "น้ำหอม" ตีพิมพ์ครั้งแรก พ.ศ. 2536 
ก่อนหน้าจะมีการสร้างภาพยนตร์เรื่องนี้ สแตนลีย์ คูบริคเคยระบุว่า ไม่สามารถนำนวนิยายเรื่องนี้มาสร้างภาพยนตร์ได้ เนื่องจากไม่สามารถถ่ายทอดกลิ่นต่างๆ ในเรื่อง 
ลิขสิทธิ์ของภาพยนตร์ในประเทศไทย ถือโดยบริษัท โรสวิดีโอ ซึ่งจัดจำหน่ายดีวีดี โดยมีการเซ็นเซอร์ทุกฉากในเรื่องที่มีการเปลือยกาย 
== นักแสดง ==
เบน วิชอว์ เป็น ฌอง-แบบติสต์ เกรอนุย - Jean-Baptiste Grenouille
ดัสติน ฮอฟแมน เป็น จูเซปเป บาลดินี - Giuseppe Baldini
ราเชล เฮิร์ด วูด เป็น ลอรา ริชีส - Laura Richis
อลัน ริคแมน เป็น อังตวน ริชีส - Antoine Richis
แคโรลีน เฮอร์เฟิร์ต เป็น หญิงเก็บลูกพลัม
== อ้างอิง ==
== ดูเพิ่ม ==
Perfume: The Story of a Murderer  - Official Movie Website.
เว็บไซต์ทางการ (ภาษาเยอรมัน) 
Film review from Indie-London.
european-films.net's review 
Perfume soundtrack microsite
ข้อมูลภาพยนตร์เรื่องน้ำหอมมนุษย์
ภาพยนตร์ที่ออกฉายในปี พ.ศ. 2549
ภาพยนตร์เยอรมัน
ภาพยนตร์ที่สร้างจากนิยาย
ภาพยนตร์ที่กำกับโดย ทอม ทีคแวร์
ภาพยนตร์ที่ถ่ายทำในประเทศฝรั่งเศส
ภาพยนตร์ที่ถ่ายทำในประเทศเยอรมนี
ภาพยนตร์ที่ถ่ายทำในประเทศสเปน
ภาพยนตร์ที่มีฉากในประเทศฝรั่งเศส
ภาพยนตร์ที่มีฉากในปารีส
รวิชญ์ เทิดวงส์

รวิชญ์ เทิดวงส์ (เกิด 12 มกราคม พ.ศ. 2512) ชื่อเล่น ปิ๊บ เป็นนักแสดงและพิธีกรชาวไทย ผลงานในช่วงแรกที่เข้าวงการคือแสดงในมิวสิกวิดีโอเพลง "ขอเพียงที่พักใจ" ของ มาลีวัลย์ เจมีน่า ถ่ายแบบให้กับนิตยสาร อิมเมจ มีผลงานภาพยนตร์เรื่องแรกคือเรื่อง รักเอย ส่วนผลงานที่สร้างชื่อคือ ละครเรื่อง สองนรี และ สามหนุ่มเนื้อทอง
== ประวัติ ==
จบการศึกษาระดับมัธยมจากโรงเรียนกรุงเทพคริสเตียนและโรงเรียนไทยวิจิตรศิลป์ ระดับอุดมศึกษาจาก คณะศิลปกรรมศาสตร์ จุฬาลงกรณ์มหาวิทยาลัย (สาขานฤมิตศิลป์) หลังจากนั้นศึกษาต่อด้านศิลปะที่ประเทศนิวซีแลนด์ (Certificate Visual Arts and Design, Hawke's Bay Polytechnic) ปัจจุบันเป็นอาจารย์ประจำภาควิชาคอมพิวเตอร์กราฟิก คณะศิลปกรรมศาสตร์ มหาวิทยาลัยธุรกิจบัณฑิตย์
รางวัลที่เคยได้รับคือ นักแสดงนำชายจากแฝดพี่ฝาดน้อง ปี 2547 รางวัลโทรทัศน์ทองคำครั้งที่ 19 ดารานำชายดีเด่น และรางวัล สุภาพบุรุษมาดสุขุม (Gentleman Icon)จากงาน Men Intrend Man Of The Year 2009
ชีวิตส่วนตัว และ ชีวิตครอบครัว สมรสกับ ดาริกา ลัทธพิพัฒน์ (บุตรสาวนายดำรง ลัทธพิพัฒน์) มีบุตรชาย 1 คนชื่อ ธรณ์ธันย์ มีบุตรสาว 1 คน ชื่อ น้องเพพพิน
== ผลงาน ==
=== ภาพยนตร์ ===
2539 รักเอย รับบท เปี๊ยก
2540 ฝันติดไฟ หัวใจติดดิน รับบท ธนา
2556 coffee please แก้วนี้หัวใจสั่น รับบท โต
2557 รัก ลวง หลอน รับบท รัฐมนตรีทรงศักดิ์
2558 ซิงเกิลเลดี้ เพราะเคยมีแฟน รับบท ธีร์
=== ผลงานละคร ===
===ละครเวที===
2539 จริงๆนะคะ บุษยาไม่ได้โกหก ของ แดส เอ็นเทอร์เทนเมนท์
===นักพากย์===
ภาพยนตร์แอนิเมชั่น เรื่อง สปิริต ม้าแสนรู้มหัศจรรย์ผจญภัย โดยพากษ์เสียงเป็น สปิริต ตัวเอกของเรื่อง ปี 2545
=== มิวสิกวิดีโอ===
=== พิธีกร ===
รายการ บางกอก สเตชัน โชว์ ( Bangkok Station Show ) ร่วมกับ สุวัจนี ไชยมุสิก พ.ศ. 2544
รายการ ใครคู่ใคร ออกอากาศทุกวันพุธ เวลา 23.30-24.00น.โดย search entertainment ( ยกเลิกปลายปี 2545 )
รายการ Night Pet Show ออกอากาศทุกวันพุธ เวลา 23.30-24.00น.โดย search entertainment ( ยกเลิกปลายปี 2546 )
การประกวด Miss Thailand World 2005 ร่วมกับคุณสหรัถ สังคปรีชา
รายการ เยือนถิ่นศิลปิน ออกอากาศทุกวันหยุดนักขัตฤกษ์ ทางโมเดิร์นไนน์ เวลา 13.30-14.00น.
รายการ มหาธีรราชเจ้า ทางไทยพีบีเอส ทุกวันเสาร์-อาทิตย์ เวลา 11.30-12.00น.
== อ้างอิง ==
== แหล่งข้อมูลอื่น ==
คณะศิลปกรรมศาสตร์ มหาวิทยาลัยธุรกิจบัณฑิตย์ 
มหาวิทยาลัยธุรกิจบัณฑิตย์
ไทยทีวีสีช่อง 3
บริษัทแป้งตรางู 
บุคคลที่เกิดในปี พ.ศ. 2512
บุคคลที่ยังมีชีวิตอยู่
นักแสดงชาวไทย
บุคคลจากโรงเรียนกรุงเทพคริสเตียนวิทยาลัย
นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
บุคคลจากคณะศิลปกรรมศาสตร์ มหาวิทยาลัยธุรกิจบัณฑิตย์
อาจารย์คณะศิลปกรรมศาสตร์
ไพศาล มาลาพันธ์

ไสว มาลยเวช หรือนามปากกา ไพศาล มาลาพันธ์  (14 มกราคม พ.ศ. 2457 - 13 สิงหาคม พ.ศ. 2551) นักเขียนผู้ได้รับ รางวัลนราธิป ซึ่งเป็นรางวัลเกียรติคุณที่มอบให้กับนักเขียนและบรรณาธิการอาวุโส โดยมีหลักเกณฑ์ที่จะมอบรางวัลให้กับผู้ซึ่งมีอายุมากกว่า 80 ปี มีผลงานเป็นที่ยกย่องกว้างขวาง จัดโดยสมาคมนักเขียนแห่งประเทศไทย
== ประวัติ ==
ไพศาล มาลาพันธ์ หรือ ไสว มาลยเวช เกิดเมื่อวันที่ 14 มกราคม พ.ศ. 2457 ที่อำเภอปากพนัง จังหวัดนครศรีธรรมราช บิดาชื่อ เกื้อ เป็นนายช่างโรงสีไฟ มารดาชื่อ ทองแย้ม เป็นชาวปากพนังทั้งคู่
ได้รับการศึกษาจากโรงเรียนมหาวชิราวุธ จังหวัดสงขลา จนจบชั้นมัธยมปีที่ 6 และเรียนต่อที่โรงเรียนพาณิชย์วิทยาลัย ซึ่งมี พระสารสาสพลขันธ์ เป็นอาจารย์ใหญ่ จนจบวิชาบริหารธุรกิจชั้นสูง เมื่อ พ.ศ. 2492 และได้ประกอบอาชีพค้าขาย แต่มีใจรักการอ่าน รวมทั้งได้เขียนเรื่องต่าง ๆ ตลอดมา ใน พ.ศ. 2485 ถูกจับกุมในคดีกบฏสันติภาพ ร่วมกับนักเขียนและนักหนังสือพิมพ์คนอื่น ๆ เช่น กุหลาบ สายประดิษฐ์ (ศรีบูรพา) , อุทธรณ์ พลกุล, ฉัตร บุณยะศิริชัย (อ้อย อัจฉริยากร) , เปลื้อง วรรณศรี, สุพจน์ ด่านตระกูล เป็นต้น โดยได้ทำงานใกล้ชิดกับกุหลาบ สายประดิษฐ์ จนได้รับฉายาว่า "อารักษ์ประจำตัว" ช่วงปี พ.ศ. 2486-2499
ผลงานเรื่องสั้นลงพิมพ์ในนิตยสารต่าง ๆ เช่น ปิยะมิตร, เดลิเมล์วันจันทร์, ปิติภูมิ, สยามสมัย เป็นประจำ เมื่อพ้นโทษได้ตั้งสำนักพิมพ์บุษบาบรรณ ของตนเอง ในปี พ.ศ. 2501 เพื่อพิมพ์หนังสือศิลปวรรณคดีตลอดจนวิทยาการใหม่ ๆ รวมทั้งผลงานของ ศรีบูรพา เรื่อง แม่ และ การเดินทางระหว่างดาวพระเคราะห์ ซึ่งเป็นเหตุให้ถูกจับกุม และต้องลี้ภัยการเมืองเข้าป่าเป็นเวลานานถึง 25 ปี ซึ่งขณะอยู่ในป่าก็ยังทำหน้าที่บรรณาธิการหนังสือ ไฟล่ามทุ่ง
ไพศาล มาลาพันธ์ กลับคืนสู่เมือง ตามนโยบาย 66/23 และมีผลงานตั้งแต่ปี พ.ศ. 2527 เป็นต้นมา ทั้งเรื่องสั้น บันทึก สารคดี และวิชาการ หลายเรื่อง เช่น บันทึกนักโทษการเมือง, จากนาครสู่วนา, วิวัฒนาการของสิ่งมีชีวิตและมนุษย์, ตำราแทงเข็ม-รมยา และสรุปบทเรียนจากประสบการณ์
== ผลงานรวมเล่ม ==
บันทึกนักโทษการเมือง
จากนาครสู่วนา
วิวัฒนาการของสิ่งมีชีวิตและมนุษย์
ตำราแทงเข็ม-รมยา
== งานเขียนอื่น ๆ ==
เขียนอัตชีวประวัติตอนไปเรียนวิชาแทงเข็ม และแพทย์แผนจีน ลงพิมพ์ในสยามรัฐสัปดาหวิจารณ์
== งานอื่น นอกเหนือจากงานเขียน ==
รักษาคนไข้ด้วยวิธีแทงเข็ม โดยเฉพาะอาการอัมพฤกษ์ อัมพาต
เป็นอาจารย์พิเศษศูนย์การร่วมมือทางการแพทย์ไทย-จีน
ที่ปรึกษาชมรมฝั่งเข็มแห่งประเทศไทย กระทรวงสาธารณสุข
== คำนิยม ==
คุณสุพจน์ ด่านตระกูลเคยเขียนถึงว่า...
== อ้างอิง ==
หนังสือเนื่องใน วันนักเขียน 5 พฤษภาคม 2548 ของสมาคมนักเขียนแห่งประเทศไทย (อรุณ เวชสุวรรณ บันทึก)
== แหล่งข้อมูลอื่น ==
ไพศาล มาลาพันธ์
ทำเนียบผู้ได้รับรางวัลนราธิป 
นักเขียนชาวไทย
บุคคลจากอำเภอปากพนัง
อาเมลี นอตง

อาเมลี นอตง (Amélie Nothomb) นักเขียนชาวเบลเยียมที่เขียนผลงานเป็นภาษาฝรั่งเศส เกิดวันที่ 9 กรกฎาคม ค.ศ. 1966 ที่เมืองโคเบะ ประเทศญี่ปุ่น ในครอบครัวของเอกอัครราชทูตเบลเยียมประจำประเทศญี่ปุ่น เธออาศัยอยู่ที่นั่นจนอายุได้ 5 ขวบ ก่อนที่จะย้ายติดตามครอบครัวไปยังประเทศต่าง ๆ ซึ่งเธอได้นำประสบการณ์เหล่านั้นมาใส่ไว้ในนวนิยายด้วย
เมื่อเธออายุได้ 17 ปี เธอได้มาที่ประเทศเบลเยียมเพื่อเยี่ยมเยียนตาและยายของเธอ นอกจากนั้นเธอยังเข้าเรียนทางด้านภาษาศาสตร์ที่ว่าด้วยรากฐานของภาษาละติน ณ มหาวิทยาลัยเสรีแห่งบรัสเซลส์ (Université Libre de Bruxelles)
เมื่อเธอจบการศึกษา เธอได้ตัดสินใจเดินทางกลับมาที่โตเกียวอีกครั้ง เนื่องจากเธอมีความใฝ่ฝันมาตั้งแต่เด็ก ๆ ที่จะกลับมาอาศัยในประเทศที่เธอนับถือดุจบ้านเกิด เธอเข้าทำงานในบริษัทใหญ่แห่งหนึ่งที่มีชื่อว่า ยูมิโมโตะคอร์เพอเรชัน (Yumimoto Corporation) เป็นเวลา 1 ปี หลังจากนั้นเธอได้ตัดสินใจลาออกและนำประสบการณ์ในการทำงานครั้งนี้มาเขียนเล่าในหนังสือที่มีชื่อว่า ตะลึงงันและสั่นไหว (Stupeur et tremblements) ในปี ค.ศ. 1992 หนังสือเล่มแรกของเธอได้รับการตีพิมพ์ ปัจจุบันเธอมีอาชีพเป็นนักเขียน เธอรักการเขียนมาก เธอจะเขียนหนังสืออย่างน้อย 4 ชั่วโมงต่อวัน และนวนิยาย 3 เรื่องต่อปี.
== ผลงาน ==
Hygiène de l’assassin, roman, Albin Michel, 1992 (Prix René-Fallet, Prix Alain-Fournier)
Le Sabotage amoureux, roman, Albin Michel, 1993 (Prix de la Vocation, Prix Chardonne)
Les Combustibles, théâtre, Albin Michel, 1994
Les Catilinaires, roman, Albin Michel, 1995
Péplum, roman, Albin Michel, 1996
Attentat, roman, Albin Michel, 1997
Mercure, roman, Albin Michel, 1998
Stupeur et tremblements, roman, Albin Michel, 1999 (ได้รับรางวัลยอดเยี่ยมจากบัณฑิตยสถานฝรั่งเศส)
Métaphysique des tubes, roman, Albin Michel, 2000
Cosmétique de l’ennemi, roman, Albin Michel, 2001
Robert des noms propres, roman, Albin Michel, 2002
Antéchrista&nbsp; roman, Albin Michel, 2003
Biographie de la faim, roman, Albin Michel, 2004
Acide sulfurique, roman, Albin Michel, 2005
Journal d’Hirondelle, roman, Albin Michel,  2006
Ni d’Ève ni d’Adam, roman, Albin Michel,  2007 (Prix de Flore)
Le Fait du prince, roman, Albin Michel,  2008, ISBN 2-226-18844-4
== อ้างอิง ==
นักเขียนชาวเบลเยียม
นักเขียนนวนิยายชาวเบลเยียม
แท็กซี่ 4 ซิ่งระเบิด บ้าระห่ำ

แท็กซี่ 4 ซิ่งระเบิด บ้าระห่ำ (Taxi 4) ออกฉายเมื่อวันที่ 14 กุมภาพันธ์ พ.ศ. 2550 กำกับโดย เจอร์ราด ครอว์ไซค์ ความยาวประมาณ 91 นาที
== นักแสดง ==
Samy Naceri แสดงเป็น Daniel Morales
Frédéric Diefenthal แสดงเป็น Emilien Coutant-Kerbalec
Jean-Christophe Bouvet แสดงเป็น พันเอก Edmond Bertineau
== ดูเพิ่ม ==
Taxi 4 at the Internet Movie Database
Taxi 4 Movie Trailer 
ข้อมูลภาพยนตร์เรื่อง แท็กซี่ 4
ภาพยนตร์ที่ออกฉายในปี พ.ศ. 2550
ภาพยนตร์ฝรั่งเศส
เรซซิ่ง สไตรพส์ ม้าลายหัวใจเร็วจี๊ดด...

เรซซิ่ง สไตรพส์ ม้าลายหัวใจเร็วจี๊ดด... (Racing Stripes) เป็นภาพยนตร์แนวตลก ผจญภัย กำกับโดย Frederik Du Chau
== เนื้อเรื่องย่อ ==
== รายชื่อนักแสดง ==
Hayden Panettiere ...  Channing Walsh
Bruce Greenwood ...  Nolan Walsh
Wendie Malick ...  Clara Dalrymple
Gary Bullock ...  John Cooper
M. Emmet Walsh ...  Woodzie
Thandi Puren ...  Reporter #1
Morne Visser ...  Reporter #2
Dawn Matthews ...  Reporter #3
Caspar Poyck ... Mailman
Matt Stern ...  Reporter #4
John Lesley ...  Paddock Boss
Graeme Hawkins ...  Track Announcer
Tarryn Downes ...  Anthem Singer
=== ผู้พากย์เสียง ===
== แหล่งข้อมูลอื่น ==
Official site
ภาพยนตร์ที่ออกฉายในปี พ.ศ. 2548
ซุส ราชันย์แห่งโอลิมปุส

ซุส ราชันย์แห่งโอลิมปุส เป็นเกมประเภทสร้างเมืองของประเทศกรีกโบราณ พัฒนาโดย Impressions Games อยู่ในค่าย Sierra Entertainment มีภาคเสริมชื่อว่า โพเซดอน (วิดีโอเกมส์)
== รายชื่อสิ่งก่อสร้างภายในเกมส์ ==
โรงเลื่อย
นาข้าวสาลี
โรงละคร
วิหารเทพซุส
วิหารเทพอพอลโล
วิหารเทพอาร์เทมิส
ท่าเรือ
โรงรีดนมแพะ
กระท่อมผู้ปลูก
โรงพยาบาล
สนามกีฬา
สถานฝึกฝน
กระต๊อบ
โรงแกะสลัก
ท่าเรือ
กำแพง
ที่อาบน้ำ
สวนสาธารณะ
อาคารดับเพลิง
ตลาด
กระท่อม
โรงเก็บภาษี
ฟาร์ม้า
วิทยาลัย
พระราชวัง
โรงฝึกละคร
== สัตว์ต่างๆภายในเกมส์ ==
ปลา
หมาป่า
หมูป่า
หอยเม่นทะเล
== ผู้ให้เสียงภาษาไทย ==
วิโรจน์ ควันธรรม
== แหล่งข้อมูลอื่น ==
Zeus Heaven
Eurogamer review 
เกมสร้างเมือง
เบสต์โมะเอะทัวร์นาเมนต์

เบสต์โมะเอะทัวร์นาเมนต์  เป็นการแข่งขันโหวตตัวละครการ์ตูนในอะนิเมะที่มีความโมะเอะมากที่สุด โดยเป็นการโหวตแบบออนไลน์ จัดโดยเว็บบอร์ด aenijon ในประเทศเกาหลี เบสต์โมะเอะทัวร์นาเมนต์จะแบ่งการแข่งขันออกเป็นสองประเภท คือประเภทตัวละครหญิงและตัวละครชาย ประเภทตัวละครหญิงจัดขึ้นครั้งแรกในปี ค.ศ. 2006 (พ.ศ. 2549) และประเภทตัวละครชายจัดขึ้นครั้งแรกในปี ค.ศ. 2007 (พ.ศ. 2550)
== ผลการแข่งขัน ==
ผลตัวละครที่เข้ารอบ 8 คนสุดท้ายในการแข่งขันแต่ละปี โดยในวงเล็บคือชื่อการ์ตูน
=== ประเภทตัวละครหญิง ===
=== ประเภทตัวละครชาย ===
== ดูเพิ่ม ==
โมะเอะ
อะนิเมะไซโมะเอะทัวร์นาเมนต์
ไซโมะเอะนานาชาติ
== แหล่งข้อมูลอื่น ==
เว็บไซต์ทางการของเบสท์โมะเอะทัวร์นาเมนต์  
การ์ตูนญี่ปุ่น
การแข่งขัน